【歐霸盃】阿特蘭大先下手為強
2024年04月18日 20:00
東網電視
更多新聞短片
首回合阿特蘭大贏3比0。(Getty Images)
今晚歐霸盃8強次回合,阿特蘭大返主場再鬥利物浦。首回合阿特蘭大作客爆冷贏3比0,雖然「紅軍」過往上演過唔少「驚天逆轉」,可惜佢哋近況嚴重下滑,加上阿特蘭大有備而來,唔會輕易畀「紅軍」得逞,趁客隊急於進攻,更大有機會搶先入波,博主隊第一隊入球好路。(Now 643周五凌晨3時直播)
高普宣布教埋利物浦今季就離隊,球隊上下當然想盡量捧盃做告別禮,可惜「紅軍」本身兵源不足,搏到季尾終於疲態畢露,8強首回合主場吞阿特蘭大3蛋後,上場聯賽竟然又輸畀水晶宮,英超同歐霸盃兩條戰線爭霸面臨崩潰,今仗遠征意大利只能盡地一煲,形勢上焗住要盡早搶攻。不過「紅軍」今季初段經常「發夢」,早早就落後對手,加上防守不穩,連續9場比賽都有失波,就算有迪亞高祖達等主力復出,空群出擊搶攻下,後防漏洞只會更大。
阿特蘭大踢法機動,進攻效率甚高,佢哋踢穩守突擊更屬拿手好戲,對上5場賽事有4場率先拎到入波,前鋒施卡馬卡連續3場入波,加上盧卡文同迪基拿尼等高速球員,有力殺利物浦一個措手不及,一於撐阿特蘭大先入波。
更多賠率: